MARIJAMPOLĖS „ŠALTINIO“ PROGIMNAZIJA
VAIKO GEROVĖS KOMISIJOS 2025-2026 MOKSLO METŲ VEIKLOS ATASKAITA

2025-2026 mokslo metų pradžioje progimnazijoje mokėsi 544 mokiniai, iš jų 286 mokiniai pradiniame ugdyme ir 258 mokiniai pagrindiniame ugdyme. Per mokslo metus į progimnaziją atvyko 5 mokiniai, išvyko 8 mokiniai. Mokslo metus užbaigė 541 mokinys. Pradiniame ugdyme sukomplektuota 13 komplektų, pagrindiniame – 10 komplektų. 2025 m. rugsėjo 1 d. duomenimis 78 mokiniai (14,3%) - specialiųjų ugdymosi poreikių, iš kurių 43 didelių ir 2 labai didelių buvo ugdomi kartu su kitais mokiniais visiškos integracijos forma. 
Palyginimui:
	Mokslo metai
	Mokinių skaičius
	SUP mokinių skaičius
	Procentas

	2023-2024 m. m. 
	542
	61
	11,3

	2024-2025 m. m.
	529
	74
	14

	2025-2026 m. m. 
	544
	78
	14,3


Galima teigti, kad SUP mokinių procentas per pastaruosius dvejus metus nežymiai augo.
2025-2026 mokslo metais progimnazijoje integruotai mokėsi 8 mokiniai - migrantai 1-7 klasėse, iš jų 5 - pradiniame ugdyme, 3 - pagrindiniame ugdyme.
4 mokiniai pagal sudarytus individualius planus buvo mokomi namuose:
	Eil. Nr.
	Klasė
	Mokinių skaičius
	Pastabos

	1.
	3
	1
	

	2.
	6
	1
	

	3.
	7
	2
	Iš jų vienas mokinys visus mokslo metus

	Viso:
	
	4
	


Pagrindinės mokymo namuose priežastys: kojų lūžiai, pėdos deformacija, hiperkinezinis elgesio sutrikimas ir kt.
Veikė keturios pailgintos dienos grupės 1-4 klasių mokiniams, kurias lankė 111 mokinių. 2025 m. lapkričio 3 - 7 d. devyniems pradinių klasių mokiniams buvo organizuota veikla per mokinių rudens atostogas.
 Nemokamą maitinimą gavo 180 mokinių: 1 – 4 klasėse – 155 mokiniai (iš jų 1-2 klasių 142 mokiniai), 5 – 8 klasėse – 25 mokiniai.  ES programose „Pienas vaikams” ir  „Vaisiai mokykloms” dalyvavo visi – 286 pradinių klasių mokiniai. Mokykliniais reikmenimis buvo aprūpintas 1 mokinys. Atvejo vadyba buvo vykdoma 22 šeimoms. Pavėžėjimo paslauga teikta 15 mokinių. 
Per 2025 – 2026 mokslo metus buvo parengti dokumentai pirminiam 14 mokinių (2024-2025 m. m. 12 mokinių) ir pakartotiniam 10 mokinių (2024-2025 m. m. 18 mokinių) vertinimui Marijampolės Meilės Lukšienės švietimo centro Pedagoginėje psichologinėje tarnyboje. 
2025-2026 m. m. buvo vedami grupiniai ir individualūs užsiėmimai SUP turintiems mokiniams specialiojo pedagogo kabinetuose, moksleiviai stebėti pamokų metu klasėje.
VGK rūpinosi vaikui saugia ir palankia mokymosi aplinka, orientuota į asmenybės sėkmę, gerą savijautą, brandą, individualias vaiko galimybes atitinkančius ugdymo(si) pasiekimus bei pažangą, kitų su vaiko gerove susijusių funkcijų atlikimu. Buvo atlikta progimnazijos mokymosi aplinkos, jos saugumo, progimnazijos bendruomenės narių tarpusavio santykių ir kitų su vaiko gerove susijusių duomenų analizė. Rūpintasi pozityvaus progimnazijos mikroklimato kūrimu, koordinuotos prevencijos ir intervencijos priemonės. Organizuotas progimnazijos bendruomenės švietimas palankaus ugdymui mikroklimato kūrimo, tėvų savivaldos aktyvinimo, mokymosi motyvacijos skatinimo temomis. Organizuotas ir koordinuotas mokymo(si)/ugdymo(si), švietimo ar kitos pagalbos vaikui teikimas, tartasi su tėvais (globėjais, rūpintojais), mokytojais dėl jos turinio, teikimo formos ir būdų. Koordinuotas švietimo programų pritaikymas mokiniams, turintiems specialiųjų ugdymosi poreikių, spręstas SUP mokinių karjeros, mokymosi tęstinumo  klausimas.
Nuo 2025 m. sausio 1 d. įgyvendinama akredituota prevencinė programa „Esame saugūs“. Tai praktiniai, interaktyvūs užsiėmimai vaikams ir paskaitos tėvams bei įstaigos bendruomenei. Įgyvendinant programos veiklas, siekiama mažinti smurto prieš vaikus atvejus, mokoma atpažinti netinkamą elgesį, žinoti kaip reaguoti ir kur kreiptis pagalbos. Socialinės pedagogės organizavo užsiėmimus 3A, 3B, 3C, 5a, 5b, 5c klasių mokiniams (30 užsiėmimų, 153 mokiniai).
Per mokslo metus buvo organizuota 18 VGK posėdžių, kurių metu pritarta 2025-2026 m. m. Vaiko gerovės komisijos veiklos plano projektui, patvirtintas pagalbos gavėjų sąrašas, pagalbos mokiniui specialistų planai, aptarti pagalbos mokiniui planai, progimnazijos mikroklimato tyrimas, pasirengimas NMPP testavimui ir kt. Per posėdžius svarstyti 69 mokiniai (personaliai), dalyvaujant mokinių tėvams, mokymosi, netinkamo elgesio, blogo mokyklos lankymo, sveikatos, socialinės, mokymo namuose ir kt. problemos. Vieno mokinio situacija buvo svarstoma penkis kartus, trijų – 4 kartus, keturių – 3 kartus, penkių - du kartus.
Bendradarbiauta su Gelgaudiškio „Šaltinio“ ugdymo centru dėl konsultacijų 2 pradinių klasių mokiniams.
2025 – 2026 m. m. parengti dokumentai: Marijampolės „Šaltinio’’ progimnazijos STEAM ugdymo veiklų įgyvendinimo planas, patvirtintas Marijampolės „Šaltinio“ progimnazijos direktoriaus 2026 m. kovo 9 d. įsakymu Nr. V-41 (1.3.E), Marijampolės „Šaltinio“ progimnazijos sensorinio kambario naudojimo tvarka, patvirtinta Marijampolės „Šaltinio“ progimnazijos direktoriaus 2026 m. kovo 16 d. įsakymu Nr. V-46 (1.3.E), Marijampolės „Šaltinio“ progimnazijos komunikacijos ir įvaizdžio stiprinimo planas, patvirtintas Marijampolės „Šaltinio“ progimnazijos direktoriaus 2026 m. birželio 2 d. įsakymu Nr. V-129 (1.3.E). 2025-2026 m. m. atnaujintas Marijampolės „Šaltinio“ progimnazijos pailgintos dienos grupės paslaugos teikimo tvarkos  aprašas, patvirtintas Marijampolės „Šaltinio“ progimnazijos direktoriaus 2025 m. spalio 28 d. įsakymu Nr. V-222 (1.3.E).
2025 m. spalio mėn. atliktas „1, 5 kl. ir naujai atvykusių mokinių adaptacijos“ tyrimas, tyrimo rezultatai pristatyti klasių auklėtojams bei 2025 m. spalio 28 d. visuotiniame tėvų susirinkime. 2025 m. pabaigoje atliktas progimnazijos mikroklimato tyrimas, kuriame dalyvavo 2-4, 6-8 kl. mokiniai (135 mokiniai). Tyrimo rezultatai aptarti Mokytojų tarybos posėdyje (2026-02-05).
Progimnazijos psichologė parengė ir įgyvendino projektą „O kas viduje?“, skirtą mokinių emocinei savijautai stiprinti, klasei kaip komandai telkti.  Parengtas ir įgyvendintas tęstinis projektas  „Suprask ir atrask“ (smurto, patyčių prevencija). Parengtas tęstinis projektas „O kas viduje?“, skirtas mokinių emocinei savijautai stiprinti, gautas jam finansavimas (1950 Eur).  
Progimnazijos mokytojų parengtas ir įgyvendintas tęstinis projektas „Kartu į sėkmę“, projektas suteikia žinių ir naujų įrankių saviugdai Šeimų klubą lankantiems tėvams ir jų vaikams.
Progimnazijos socialinių pedagogių parengtas prevencinis projektas „Saugios aplinkos kūrimas: nuo savęs pažinimo iki komandos“. Gautas finansavimas 392 Eur.
Mokytojai buvo konsultuojami dėl darbo su SUP mokiniais: dėl pritaikytų ir individualių programų rengimo, ugdymo priemonių parinkimo bei specialių mokymo būdų ir metodų pritaikymo, dėl dokumentų tvarkymo (analizuota nauja vertinimo forma) rengiant mokinius pirminiam ir pakartotiniam vertinimui. Mokytojai buvo supažindinti su Marijampolės Meilės Lukšienės PPT išvadomis ir rekomendacijomis tolimesniam  mokinių ugdymui. Siekiant optimalios pagalbos mokiniui organizavimo, buvo suderinti pagalbos mokiniui specialistų, mokytojų padėjėjų, pailgintos dienos grupės auklėtojų darbo grafikai, patvirtintas konsultacinių valandų tvarkaraštis. Specialioji pedagogė aktyviai bendradarbiavo su mokytojų padėjėjomis  sudarant tvarkaraščius, aptariant ugdytinių elgesį ir pasiekimus, pamokų nelankymo priežastis, įvairių pagalbų reikmę ir jų intensyvumą, mokymo būdus ir metodus.
Progimnazijoje organizuoti įvairūs prevenciniai renginiai: Tolerancijos dienos minėjimas (Tolerancijos gatvė), Marijampolės AVPK bendruomenės pareigūnų paskaita 5 kl. mokiniams, minint Saugesnio interneto dieną, nuotolinė paskaita „Mokomės draugauti su technologijomis“, prevencinė Marijampolės AVPK bendruomenės pareigūnų paskaita 7 – 8 kl. mokiniams „Nepilnamečių teisinė atsakomybė”, akcija „Nenurašyk, o palaikyk”, skirta Pasaulinei Dauno dienai paminėti,  integruotas etikos ir socialinio pedagogo projektas „Tiltai, ne sienos”, skirtas sąmoningumo didinimo mėnesiui,  saugaus eismo pamokėlės „Būk saugus kelyje“ (1 kl. mok.), Europos saugaus eismo dienos paminėjimas, akcija „Būk matomas“ (2-3 kl. mok.), paskaita „Interneto kultūra. Patyčių internetinėje erdvėje prevencija“ (4 kl. mok.), Saugaus interneto savaitė „Skaitmeninė banga“, nuotolinė paskaita, „Telia“ pamokėlės „Augu internete“ (3 kl. mok.), 5 klasės mokinė parengta dalyvauti respublikiniame virtualus patyčių prevencijos konkursas „O man nutiko taip...“ ir kt.
2025 m. spalio 28 d. specialioji pedagogė su grupe vyresniųjų klasių mokinių dalyvavo sporto šventėje „Būk stiprus ir sveikas“, kuri vyko Marijampolės Sporto manieže. 2026 m. gegužės mėnesį specialiosios pedagogės kartu su logopede surengėme SUP moksleivių dailyraščio konkursą „Mokausi dailiai rašyti“. 
Progimnazija dalyvavo Vaiko individualios pažangos (VIP) asocijuotų mokyklų tinklo veikloje: kiekvieną mėnesį dalijosi patirtimi virtualiuose susitikimuose, 2026 m. vasario 17 d. administracijos ir 2 mokytojų grupė dalyvavo kasmetiniame VIP mokyklų tinklo forume „Mokytojų profesinis augimas vaiko pažangai” Šiaulių Salduvės progimnazijoje.
Specialioji pedagogė vadovavo VU Šiaulių akademijos Specialiosios pedagogikos ir logopedijos 2 kurso studentės ir VU Šiaulių akademijos Specialiosios pedagogikos specializacijos modulio 2 kurso studentės praktikai.
2026 m. lapkričio mėn. 3 VGK nariai dalyvavo Švietimo pagalbos algoritmo Marijampolės savivaldybėje kūrimo procese, 3 narių progimnazijos komanda (administracijos atstovas, pagalbos mokiniui specialistas, mokytojas) vyko į įtraukiojo ugdymo edukacinę kelionę į Šiaulių Salduvės progimnaziją ir Didždvario gimnaziją, 2026 m. vasario 18-19 d. dalyvauta „Tūkstantmečio mokyklų II“ programos įtraukiojo ugdymo srities kūrybinių gamtos mokslų ir matematikos dirbtuvių mokytojams veikloje, 2026 m. kovo 5 d. dvi socialinės pedagogės dalyvavo „Tūkstantmečio mokyklų II“ programos įtraukiojo ugdymo skirtingų mokyklų bendruomenių komandų mokymosi kartu renginyje, 2026 m. balandžio 13-17 d. 2 administracijos atstovai ir socialinė pedagogė dalyvavo  „Tūkstantmečio mokyklų II“ programos stažuotėje Lenkijoje, 2026 m. balandžio 9 d. 2 mokytojai dalyvavo „Tūkstantmečio mokyklų II“ programos įtraukiojo ugdymo idėjų mugės renginyje.
VGK nariai per mokslo metus kvalifikaciją kėlė pagalbos autistiškam vaikui, mokymosi, kalbinių įgūdžių formavimo ir kitomis temomis.
2025-2026 m. m. Marijampolės „Šaltinio“ progimnazija bendradarbiavo su Marijampolės socialinės pagalbos centru, Marijampolės AVPK, Marijampolės savivaldybės administracija (Švietimo, kultūros ir sporto skyriumi, Piniginės paramos skyriumi), VšĮ Marijampolės pirminės sveikatos priežiūros centru, Valstybės vaiko teisių apsaugos ir įvaikinimo prie Socialinės apsaugos ir darbo ministerijos Marijampolės apskrities Vaiko teisių apsaugos skyriumi, Lietuvos įtraukties švietimo centru, Marijampolės socialinės pagalbos centru „Globos centru“, Marijampolės socialinės pagalbos centro Pagalbos šeimoms skyriumi, Marijampolės Meilės Lukšienės švietimo centru, Kalvarijos savivaldybe Informacinė medžiaga apie VGK veiklas buvo skelbiama progimnazijos stenduose, internetiniame tinklalapyje, elektroniniame TAMO dienyne.
Veiklos kryptys 2026-2027 m. m.:
1. Saugios, emociškai palankios ir pozityvios ugdymosi aplinkos kūrimas bei puoselėjimas.
2. Nuoseklus prevencinės programos įgyvendinimas ir stebėsena.
3. Savalaikis ir tikslingas mokymosi pagalbos organizavimas ir teikimas.


Vaiko gerovės komisijos pirmininkė                                    Rima Baronienė


